יוסף בן-פורת

יוסף בן-פורת (מידז'ירלצקי; 24 בינואר 1906 – 10 במרץ 1993) היה ממייסדי משטרת ישראל וחבר מטה המשטרה בדרגת ניצב, ומנכ"ל משרד המשטרה. ממייסדי קיבוץ עין שמר.

ביוגרפיה
בן-פורת נולד בלודז' שבפולין בשם יוסף מידז'ירלצקי, בן למשפחה מרובת ילדים. אביו היה בעל דוכן לעיתונות וכרטיסי לוטו. 
 
בנעוריו היה פעיל בתנועת "השומר הצעיר" והיה מראשי התנועה בעירו לודז'. בשנת 1925 עלה לארץ ישראל. היה בין מייסדי קיבוץ עין שמר וחבר הקיבוץ. באותן שנים הוא הצטרף לארגון "ההגנה".

כחבר "ההגנה" מילא בן-פורת תפקידים שונים, בהן מפקד גוש הרצליה (1938–1940) ומפקד מחוז חיפה (1947). בשנים 1938–1940 שירת בן-פורת גם כנוטר  במסגרת משטרת המנדט.

עם קום המדינה ביקש יעקב דורי מבן-פורת להצטרף למטה הארצי של משטרת ישראל ולסייע בהקמתה. שימש ראש אגף מנהלה. ב-1950 השתחרר ומונה למנכ"ל שחם. בהמשך חזר לשירות במשטרה, שימש עוזר למפכ"ל המשטרה, משנת 1959 בדרגת ניצב, והיה אב בית הדין המשמעתי. בשנת 1968 הושאל למשרד המשטרה, ושימש מנכ"ל המשרד עד 1975.

היה נשוי לרחל (ספירו), שעלתה יחד עמו ארצה בשנת 1925, ואב לשלושה:  (שהיה הילד השלישי למניין ילדי קיבוץ עין-שמר, שירת בפלמ"ח ונהרג בקרב על צפת בתש"ח, מלחמת השחרור), גיורא בן-פורת (ארכיטקט) וורדה בן-פורת.

ספריו
 מחסום לתוהו: שנים מכריעות בתולדות משטרת ישראל, תל אביב: משרד הביטחון, תשמ"ח 1988.
 כברת דרך, תל אביב: ספרית פועלים, תש"ם 1980. ‬

קישורים חיצוניים

הערות שוליים

ישראלים ילידי פולין
אנשי העלייה הרביעית
בוגרי השומר הצעיר
לוחמי ההגנה
עין שמר: אישים
מנכ"לי המשרד לביטחון הפנים
ניצבי משטרת ישראל
מייסדי קיבוצים
ראשי אגף תמיכה לוגיסטית
אבות שכולים: חללי צה"ל
אישים הקבורים בבית העלמין הדרום
ישראלים שנולדו ב-1906
ישראלים שנפטרו ב-1993